CELEX: 32019D1268
Language: et
Date: 2019-07-03 00:00:00
Title: Komisjoni otsus (EL) 2019/1268, 3. juuli 2019, mis käsitleb kavandatud kodanikualgatust „Teeme lõpu plastiajastule Euroopas“ (teatavaks tehtud numbri C(2019) 4974 all)

29.7.2019   
               
               
                  ET
               
               
                  Euroopa Liidu Teataja
               
               
                  L 200/33
               
            
         KOMISJONI OTSUS (EL) 2019/1268,
         3. juuli 2019,
         mis käsitleb kavandatud kodanikualgatust „Teeme lõpu plastiajastule Euroopas“
         
            
               (teatavaks tehtud numbri C(2019) 4974 all)
            
         
         (Ainult prantsuskeelne tekst on autentne)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. veebruari 2011. aasta määrust (EL) nr 211/2011 kodanikualgatuse kohta, (1) eriti selle artiklit 4,
         ning arvestades järgmist:
         
                     (1)
                  
                  
                     Kavandatud kodanikualgatuse „Teeme lõpu plastiajastule Euroopas“ teema on järgmine: „Kutsume Euroopa Komisjoni üles vaatama läbi direktiivi teatava plasti keskkonnamõju kohta, et keelustada Euroopas kogu ühekordselt kasutatav plast.“
                  
               
                     (2)
                  
                  
                     Kavandatud kodanikualgatuse eesmärgid on järgmised: „10. mail ületas Euroopa Liidu tarbimine juba ressursid, mida planeet suudab talle pakkuda. Kuid hoolimata teaduslikest aruannetest, milles rõhutatakse tungivat vajadust tegutseda, ei ole Euroopa ette võtnud põhjalikku kursimuutust. Plast on näide sellest, kuidas kangekaelselt keeldutakse vaatamast näkku tõsiasjadele ja ollakse vastuolus keskkonnavajadustega. Seepärast kutsume üles keelama 2027. aastaks kõik plastpakendid ja -pudelid, nii et oleks võimalik hakata võtma konkreetseid meetmeid, et võtta arvesse meie ressursside piiratust.“
                  
               
                     (3)
                  
                  
                     Euroopa Liidu lepinguga (ELi leping) tugevdatakse liidu kodakondsust ja täiustatakse liidu demokraatlikku toimimist, nähes selleks muu hulgas ette, et igal kodanikul on õigus osaleda liidu demokraatias Euroopa kodanikualgatuse kaudu.
                  
               
                     (4)
                  
                  
                     Seepärast peaksid kodanikualgatuse kord ja tingimused olema selged, lihtsad ja kasutajasõbralikud ning vastama kodanikualgatuse olemusele, et julgustada kodanikke osalema ja muuta liit ligipääsetavamaks.
                  
               
                     (5)
                  
                  
                     Komisjonil on õigus esitada aluslepingute rakendamiseks vajalike liidu õigusaktide ettepanekuid, et võtta Euroopa Liidu toimimise lepingu artikli 192 lõike 1 alusel (mida tõlgendatakse koostoimes Euroopa Liidu toimimise lepingu artikli 191 lõikega 1) meetmeid keskkonna säilitamise, keskkonnakaitse ja keskkonna kvaliteedi parandamise ning inimeste tervise edendamise ning loodusvarade kaalutletud ja mõistliku kasutamise eesmärkide saavutamiseks ning edendada rahvusvahelisel tasandil meetmeid selleks, et tegeleda piirkondlike ja ülemaailmsete keskkonnaprobleemidega ja eelkõige võidelda kliimamuutuste vastu.
                  
               
                     (6)
                  
                  
                     Nimetatud põhjustel ei jää kavandatud kodanikualgatus ilmselgelt välja komisjoni volituste ulatusest, mille kohaselt on komisjonil õigus esitada ettepanek liidu õigusakti kohta, millega rakendatakse aluslepinguid vastavalt eespool nimetatud määruse artikli 4 lõike 2 punktile b.
                  
               
                     (7)
                  
                  
                     Lisaks on moodustatud kodanike komitee ja määratud kontaktisikud, nagu on ette nähtud eespool nimetatud määruse artikli 3 lõikega 2, ning kavandatud kodanikualgatus ei ole ilmselgelt ebaõiglane, põhjendamatu ega pahatahtlik ega ilmselgelt vastuolus liidu väärtustega, mis on sätestatud ELi lepingu artiklis 2.
                  
               
                     (8)
                  
                  
                     Seepärast tuleks kavandatud kodanikualgatus „Teeme lõpu plastiajastule Euroopas“ registreerida,
                  
               ON VASTU VÕTNUD KÄESOLEVA OTSUSE:
         
            Artikkel 1
            Käesolevaga registreeritakse kavandatud kodanikualgatus „Teeme lõpu plastiajastule Euroopas“.
         
         
            Artikkel 2
            Käesolev otsus jõustub 26. juulil 2019.
         
         
            Artikkel 3
            Käesolev otsus on adresseeritud kavandatava kodanikualgatuse „Teeme lõpu plastiajastule Euroopas“ korraldajatele (kodanike komitee liikmetele), keda esindavad kontaktisikutena Daniela PLATSCH ja Alice BUSTIN.
         
         
            Brüssel, 3. juuli 2019
            
               
                  Komisjoni nimel
               
               
                  esimene asepresident
               
               Frans TIMMERMANS
            
         
         
            (1)  ELT L 65, 11.3.2011, lk 1.